לינדה קרדליני

לינדה עדנה קרדליני (באנגלית: Linda Edna Cardellini; נולדה ב־25 ביוני 1975) היא שחקנית קולנוע וטלוויזיה אמריקאית. מועמדת שני פרסי אמי על תפקידיה בסדרות הטלוויזיה "מד מן" ו"בשבילי אתם מתים". קרדליני נולדה ברדווד סיטי, קליפורניה שבארצות הברית, למשפחה קתולית ממוצא איטלקי, אירי, גרמני, וסקוטי. הוריה הם ויין דייוויד קרדליני, איש עסקים, ולוריין (לבית הרנאן), עקרת בית. היא הצעירה מבין ארבעה ילדים. היא הופיעה לראשונה בפומבי בגיל 10 כששרה בהצגת בית הספר. בהמשך היא הופיעה במספר מופעים בבית הספר והחלה להשתתף בשיעור דרמה. בשנת 1993 היא סיימה את בית הספר התיכון הקתולי סנט פרנסיס הסמוך למאונטיין ויו, ועברה ללוס אנג'לס על מנת לנסות להתקבל לתפקיד בטלוויזיה ובקולנוע. קרדליני למדה במכללה לתקשורת ואמנויות באוניברסיטת לויולה מרמאונט, ובשנת 1997 היא סיימה תואר באמנויות התיאטרון. תפקידה הפורץ הראשון של קרדליני היה בשנת 1996 כאשר כיכבה בתור שרה בסדרת הילדים המשודרת בשידור חי של ה-ABC ‏"Bone Chillers". בעקבות כך היא העלתה הופעות אורח במספר קומדיות מצבים ואופרות סבון כגון: אבא חורג, אמא חורגת, Clueless (אנ'), מפגשים מהסוג האישי וילד פוגש עולם. בשנת 1999 כיכבה קרדליני במיני-סדרה של ה-ANC ‏ "The Lot". בשנת 1997 שחקה קרדליני בסרט הקומדיה גוד בורגר (אנ'). בשנים 1998–2005 שחקה קרדליני בין השאר בסרטים Dead of Man Campus (אנ'), ‏Strangeland (אנ'), ‏ לא רק בלונדינית והר ברוקבק (שעבורו הייתה מועמדת לפרס גותאם ולפרס גילדת שחקני המסך). ההצלחה הראשונה שלה הייתה כאשר כיכבה בסדרת הנעורים של ה־NBC "זרוקים ויורמים" ששודרה בעונת 1999–2000, בתור לינדזי וייר – תלמידת תיכון בתקופת משבר. קרדליני זכתה בתגובות חיוביות רבות שגרמו לפרסומה. בשנת 2002 כיכבה בסרט סקובי-דו, ובשנת 2004 שיחקה בסרט ההמשך סקובי-דו 2: חופשי חופשי. בשנת 2003 הצטרפה קרדליני לצוות השחקנים של הסדרה ER ושחקה בה במשך 6 עונות, בשנת 2009 היא זכתה ביחד עם שאר צוות השחקנים בפרס אייקון של ה-TV Land (אנ'). בשנת 2007 שיחקה קרדליני במיני-סדרה Comanche Moon (אנ'). בשנת 2008 החלה קרדליני לדבב את בליס גוד בסדרת האנימציה של ה-ABC ‏ "The Goode Familiy" (אנ'). בשנים 2010 ו-2011 קרדליני הופיעה עם קבוצת הקומדיה Dr. God בלוס אנג'לס ובסן פרנסיסקו. היא שחקה בסרטים להרוג את האירי (אנ') ו-Super (אנ'), וכיכבה בסרט Return (אנ'). בשנים 2012–2015 דיבבה קרדליני את ונדי בסדרת האנימציה של דיסני גרוויטי פולס. בשנת 2013 נבחרה קרדליני לשחק כסילביה רוזן – מאהבת של דון דרייפר במד מן. על תפקיד זה הייתה מועמדת לפרס אמי. בשנת 2016 קרדליני כיכבה בסרט הקומדיה גבר גבר, וב-2017 בסרט ההמשך גבר גבר 2. באוגוסט 2018 החלה לשחק בסדרת הקומדיה השחורה של Netflix "בשבילי אתם מתים". הסדרה עלתה לשידור ב-3 במאי 2019. בשנת 2019 כיכבה קרדליני בסרט האימה מקוללת. קרדליני הייתה בזוגיות עם השחקן ג'ייסון סיגל (עמיתה ל"זרוקים ויורמים") משנת 2000 ועד שנת 2005. בשנת 2009 החלה לצאת עם סטיבן רודריגז, ובפברואר 2012 היא ילדה את בתם הראשונה, הם התארסו ביוני 2013.. מדיה וקבצים בנושא לינדה קרדליני בוויקישיתוף לינדה קרדליני, ברשת החברתית פייסבוק לינדה קרדליני, ברשת החברתית אקס (טוויטר) לינדה קרדליני, ברשת החברתית אינסטגרם לינדה קרדליני, במסד הנתונים הקולנועיים IMDb (באנגלית) לינדה קרדליני, באתר "אידיבי", מאגר הידע העברי לקולנוע ישראלי ועולמי לינדה קרדליני, באתר AllMovie (באנגלית) לינדה קרדליני, באתר Rotten Tomatoes (באנגלית) לינדה קרדליני, באתר Metacritic (באנגלית) לינדה קרדליני, במסד הנתונים הקולנועיים KinoPoisk (ברוסית) לינדה קרדליני, באתר Discogs (באנגלית) Jacqueline Cutler, Linda Cardellini, שיקגו טריביון, ‏25 בנובמבר 2007 (באנגלית) Knockout Nerd, People, ‏1 ביולי 2002 (באנגלית) "Gotham Awards Nominations Announced". Filmmaker. נבדק ב-30 ביוני 2020. {{cite news}}: (עזרה)תחזוקה - ציטוט: url-status (link) TV Land Awards gives Icon award to 'ER', Monsters and Critics, ‏9 באפריל 2009 (באנגלית) Linda Cardellini To Star In Netflix Dark Comedy Series 'Dead To Me', Deadline Hollywood, ‏3 באוגוסט 2018 (באנגלית) Christina Applegate to Star in Will Ferrell–Produced Netflix Comedy Dead to Me, Vulture, ‏12 ביולי 2018 (באנגלית) How 'Curse of La Llorona' Gave Linda Cardellini the Shot She'd Never Had, The Hollywood Reporter, ‏19 באפריל 2019 (באנגלית) This breakup really broke up Jason Segel, לוס אנג'לס טיימס, ‏13 באפריל 2008 (באנגלית) Linda Cardellini Welcomes Daughter Lilah-Rose, People, ‏6 במרץ 2012 (באנגלית) Is Linda Cardellini Married? Does She Have Kids (באנגלית) Linda Cardellini Engaged: 'Freaks And Geeks' Actress And Boyfriend Steven Rodriguez Set To Wed, הפינגטון פוסט, ‏7 ביוני 2013 (באנגלית) Linda Cardellini - Emmy Awards, Nominations and Wins, Television Academy (באנגלית) Film Independent Spirit Awards 2013: Full List of Nominees, ABC News, ‏23 בפברואר 2013 (באנגלית) 2019 MTV Movie and TV Awards Winners, Variety, ‏17 ביוני 2019 (באנגלית)